Κακοσμία στόματος. Παθοφυσιολογία, διάγνωση και θεραπεία
Authors: Καρνούτσος Κωνσταντίνος 
Published: January 2014

Σκοπός της μελέτης ειναι , η συσχέτιση της κακοσμίας της στοματικής κοιλότητας μεταξύ υγιών ατόμων και ασθενών με γενικό νόσημα ( σακχαρώδης διαβήτης και αθηρωμάτωση αγγείων) , η μελέτη της πορείας και της εξέλιξης του συστηματικού νοσήματος μετά από θεραπευτική παρέμβαση επι της κακοσμίας , καθώς και η μελέτη της μεταβολής της συγκέντρωσης των πτητικών ενώσεων θείου στη στοματική κοιλότητα μετά από επιτυχή θεραπευτική παρέμβαση επι του γενικού νοσήματος. Το υλικό της μελέτης αποτέλεσαν 64 ασθενείς με διαγνωσμένη ισχαιμική νόσο του μυοκαρδίου (ομάδα Α) , 68 ασθενείς με διαγνωσμένη περιοδοντική νόσο (ομάδα Β) , καθώς και 114 ασθενείς (ομάδα Γ) που αποτέλεσαν την ομάδα ελέγχου (μάρτυρες). Για κάθε ασθενή των ομάδων Α,Β και Γ καταγράφηκαν:Ηλικία, Φύλο, Βάρος, Ύψος, υπέρταση, διαβήτης, δυσλιπιδαιμία(χοληστερίνη, τριγλυκερίδια) ,ιστορικό εμφράγματος ή ισχαιμικής νόσου του μυοκαρδίου, CI (Calcudus index) , PI(Plaque index), CPITN ( Community penodontal index of treatment needs) , κακοσμία και ξηροστομία. Οι ομάδες Α και Γ μελετήθηκαν με χρήση του μη συσχετισμένου ελέγχου t (t-test) και τη μα συσχετισμένη ανάλυση δικύμανσης (ANOVA).Με τον ίδιο τρόπο μελετήθηκαν και οι ομάδες Β και Γ. Η μελέτη συσχέτισης των διακυμάνσεων των διαφόρων παραμέτρων σε κάθε ομάδα έγινε με χρήση του συντελεστή συσχέτισης Pearson. Για την επεξεργασία των δεδομένων χρησιμοποιήθηκε το στατιστικό πρόγραμμα SPSS 11(Statistical Package for the social Sciences ver_11). ΑΠΟΤΕΛΕΣΜΑΤΑ 1) Ηλικία-Φύλο Στην ομάδα Α ο Μ.Ο ηλικίας ήταν 61.3 οι άνδρες 59.37% και οι γυναίκες 40.63% Στην ομάδα Β ο Μ.Ο ηλικίας ήταν 55.4, οι άνδρες 45.59% και οι γυναίκες 49.12% Στην ομάδα Γ ο Μ.Ο ηλικίας ήταν 51.12, οι άνδρες 50.88% και οι γυναίκες 49.12% 2) Υπέρταση Στην ομάδα Α ο Μ.Ο ΑΥ 131/82 mmHg Στην ομάδα Β ο Μ.Ο ΑΥ 143/86 mmHg Στην ομάδα Γ ο Μ.Ο ΑΥ 137/91 mmHg 3)Σακχαρώδης Διαβήτης Στην ομάδα Α η συγκέντρωση της γλυκόζης ήταν κατά μέσο όρο 145 Στην ομάδα Β ο Μ.Ο ήταν 137 Στην ομάδα Γ ο Μ.Ο ήταν 128 4) Ολική Χοληστερόλη-Τριγλυκερίδια Στην ομάδα Α ο Μ.Ο της μέσης τιμής της ολικής χοληστερόλης ήταν 183 ενώ ο Μ.Ο των τριγλυκεριδίων 212 Στην ομάδα Β ο Μ.Ο της ολ.χοληστερόλης ήταν 224, ενώ των τριγλυκεριδίων 265 Στην ομάδα Γ ο Μ.Ο της ολ.χοληστερόλης ήταν 213, ενώ των τριγλυκεριδίων 217 5) Ιστορικό εμφράγματος Στην ομάδα Β το 7,35% των ασθενών έχουν ιστορικό εμφράγματος και 5,895 είχαν ισχαιμικής νόσου του μυοκαρδίου Στην ομάδα Γ το 3,5% είχαν ιστορικό εμφράγματος και 1,75% των ασθενών είχαν ιστορικό ισχαιμικής νόσου του μυοκαρδίου 6) CI. Στην ομάδα Α ο Μ.Ο ήταν 9,4 Στην ομάδα B ο Μ.Ο ήταν 5,6 Στην ομάδα Γ ο Μ.Ο ήταν 7,2 7)PI. Στην ομάδα Α ο Μ.Ο ήταν 3.2 Στην ομάδα B ο Μ.Ο ήταν 2,7 Στην ομάδα Γ ο Μ.Ο ήταν 3,1 8) CPITN Στην ομάδα Α ο Μ.Ο ήταν 19,3 Στην ομάδα B ο Μ.Ο ήταν 13,7 Στην ομάδα Γ ο Μ.Ο ήταν 16,4 οι μετρήσεις των πτητικών ενώσεων θείου 9) Κακοσμία Στην ομάδα Α ο Μ.Ο ήταν 115 Στην ομάδα B ο Μ.Ο ήταν 132 Στην ομάδα Γ ο Μ.Ο ήταν 95 10) Στατιστική ανάλυση Από την ανάλυση των αποτελεσμάτων δεν προέκυψαν σταττιστικές σημαντικές διαφορές για κανένα ζεύγος παραμέτρων. Μοναδική εξαίρεση (με p(0,0013) αποτέλεσε η συσχέτιση των πτητικών ενώσεων θείου με τα επίπεδα δυσλιπιδιμίας και ασθενών της ομάδας Β. Επίσης για το δείκτη CI και για τη συσχέτιση με το ΣΔ η στατιστική ανάλυση κατέδειξε σημαντικές διαφορές σε όλες τις ομάδες. Συμπεράσματα -Από την ανάλυση των παραπάνω αποτελεσμάτων προκύπτει συσχέτιση των πτητικών ενώσεων θείου με τα επίπεδα δυσλιπιδαιμίας των ασθενών με ιστορικό νόσου - καταδεικνύοντας έτσι μια θετική συσχέτιση περιοδοντικής νόσου και αθηρωμάτωσης. - Παρατηρήθηκε θετική συσχέτιση περιοδοντικής νόσου και σακχαρώδους διαβήτη. - Τέλος οι στοματικές αλλοιώσεις του διαβητικού ασθενούς, παρόλο που δεν είναι ειδικές, επιδεινώνονται εάν δεν υπάρχει ρύθμιση του διαβήτη .